ג'ק ראיין (סדרת טלוויזיה)

ג'ק ראיין (באנגלית: Jack Ryan) היא סדרת טלוויזיה אמריקאית מסוגת פעולה ומותחן פוליטי, המבוססת על דמויות שנוצרו על ידי טום קלנסי. פרק הבכורה שודר לראשונה ב-31 באוגוסט 2018 בשירות פריים וידאו של אמזון.

הסדרה נוצרה על ידי קרלטון קיוז וגראהם רולנד. קוז שימש כמפיק בפועל לצד ג'ון קרסינסקי, מייקל ביי ומייס נויפלד, בין היתר. קרסינסקי גם מככב בסדרה בתור הדמות הראשית, מה שהופך אותו לשחקן החמישי שמגלם את דמותו של ג'ק ראיין, אחרי אלק בולדווין, האריסון פורד, בן אפלק וכריס פיין מסדרת הסרטים. באפריל 2018 הודיעה אמזון על חידוש הסדרה לעונה שנייה, אשר עלתה לשידור ב-31 באוקטובר 2019. בפברואר 2019, הסדרה חודשה לעונה שלישית. באוקטובר 2021, טרם יציאת העונה השלישית, הסדרה חודשה לעונה רביעית ואחרונה.

בעונתה הראשונה, הסדרה הייתה מועמדת למספר פרסים בהם שני פרסי אמי (עריכה ואפקטים ויזואליים), שני פרסי סאטורן (לסדרה ולשחקן הראשי) ושני פרסי גילדת שחקני המסך (לשחקן הראשי ולפעלולים).

ב-14 ביולי 2023 עלה לשירות פריים וידאו של אמזון הפרק האחרונה של הסדרה.

 תקציר העלילה 
ג'ק ראיין, מפקד מחלקה בנחתים לשעבר העובד כאנליסט ב-CIA, נעקר מעבודתו הבטוחה מאחורי השולחן אל עבודת שטח לאחר שעלה על שרשרת מחשידה של העברות בנקאיות מפוקפקות. אדמירל (מיל') ג'יימס גריר, נוצרי שהתאסלם ונזרק מהשטח אל המשרד בגלל הריגת "נכס מודיעיני", מנהל אותו ובהמשך הם הופכים לחברים טובים.
עונה ראשונה
החיפוש אחר מקור הכספים מוביל אותו למסע ברחבי אירופה והמזרח התיכון כשהוא מגלה כי שוב עולה איום הטרור ועל ביצוע מתקפה חוזרת על אדמת ארצות הברית. ראש ארגון הטרור, שהיה אלמוני עד כה, מוסא איבן סולימאן, מסתתר בצפון סוריה ויש לו לוחמים גם בתימן.

עונה שנייה 
ג'ק מוצא עצמו בעיצומה של מלחמה פוליטית בוונצואלה המושחתת שסובלת מהתמוטטות כלכלית שמובילה להגירה המונית. ברקע, ניסיונו של הנשיא המושחת, רייס, להשתלט על מצבור טנטלום נדיר על ידי לוויין חדשני.
תפקידי אורח: ארנולד ווסלו בתפקיד ראש שכירי חרב דרום אפריקאי שג'ק נאלץ לשתף איתו בסוף פעולה; אנתוני הד בתפקיד רופרט תורן, איש עסקים אנגלי מושחת.
עונה שלישית
שר ההגנה הרוסי פופוב נרצח במשחק כדורגל בפראג. נשיאת צ'כיה אלנה קובאק, נקרעת בין הפחד שלה מרוסיה ובין רצונה להיות עצמאית. אביה פטר (לשעבר לבדב), יהודי רוסי שערק ב-1969 לצ'כיה אחרי שהיה, כחייל, עד לטבח במדעני גרעין שנכשלו, משתף פעולה עם אלכסיי פטרוב, שר ההגנה החדש כדי להצית מלחמה גרעינית, בלי ידיעת ביתו. ג'ק מנסה לארגן עריקת מדען גרעין רוסי דרך יוון ונכשל, ונחשד ברצח ובגידה.
נשיא ארצות הברית: צ'ארלס בצ'לור (גם בעונה 4). מזכיר הגנה: הנק גלן.
עונה רביעית
ג'ק מתמנה לסגן המנהלת בפועל וחוזר לקשר רומנטי עם קתרין מולר (מהעונה הראשונה).
התייחסויות לספרים ולסרטים
בעונה השלישית ג'ק נזרק ממסוק לים כדי לעלות על ספינת צי אמריקאי. הוא עשה את זה כדי לעלות על צוללת אמריקאית בסרט "המרדף אחרי אוקטובר האדום". בשני המקרים זה היה משבר עם רוסיה.

בפתיחת העונה הרביעית ג'ק מעיד בסנאט שהוא עדיין חוקר מבצעים "שחורים" של קודמו ב-CIA כשיש כזה במקסיקו. בספר/סרט "סכנה ברורה ומידית" הוא העיד בסנאט בשבועה שאין כאלה כשהיה כזה בקולומביה. בשני המקרים זה נגד קרטלי סמים ודומינגו שאבז האשים את ג'ק ב"משיכת המבצע".

 שחקנים ודמויות 
שחקןדמותתפקידג'ון קרסינסקיג'ק ראייןאנליסט ב-CIA בעל דוקטורט בהיסטוריהונדל פירסג'יימס גריראדמירל במיל', המפקד של ג'קאבי קורניש (עונות 1 ו-4)קתרין "קת'י" מיולררופאת מחלות מידבקות בבי"ח הופקינס בוושינגטוןעלי סולימאן (עונה 1)מוסא בין סוליימאןטרוריסט בינלאומי שמסתתר בצפון סוריהדינה שיהאבי (עונה 1)חנין עליאשתו של מוסאג'ון הוגנאקרמאטיסנומי ראפאס (עונה 2)הארייט "הארי" באומןסוכנת גרמניה שג'ק משתף איתה פעולהמייקל קלי (עונות 2-4)מייק נובמברבהתחלה ראש תחנת ה-CIA בשגרירות בוונצואלה. בהמשך משתף פעולה עם ג'ק וגריר נגד רוסיהג'ובן אדפו (עונה 2)מרקוס בישופחייל אמריקאי מומחה לסירותג'ורדי מולה (עונה 2)ניקולס רייסנשיא ונצואלה המושחתכריסטינה אומאנייה (עונה 2)גלוריה בונאדלהמועמדת לנשיאות ונצואלהפרנסיסקו דניס (עונה 2)מיגל אובארימייקל פניה (עונה 4)דומינגו "דינג" שאבזלוחם ביחידת "קשת" שמשתפת פעולה עם ה-CIA ועם מילרגיא אדלר (עונה 3)רמיסוכן מוסד שפרש וגר בבודפשט, משתתף עם ה-CIA בפעולות נגד רוסיהג'ון שווב (עונות 3-4)תומאס מילרמנהל ה-CIA המודח בעקבות התעלמותו מסכנת המלחמה עם רוסיהבטי גבריאל (עונות 3-4)אליזבת וייטבעונה השלישית- ראש תחנת ה-CIA ברומא. אחרי שעזרה לג'ק למנוע מלחמה גרעינית עם רוסיה קודמה לתפקיד מנהלת הסוכנות

 סקירה 

 הפקה 
 צילומים 
הסדרה צולמה במגוון מקומות. צילומי העונה הראשונה נערכו במאי 2017 בוושינגטון די. סי. וכללו גם אתרי צילום במרילנד, וירג'יניה שבארצות הברית, ובקוויבק, קנדה ובמרוקו. הפקת העונה השנייה החלה בקיץ 2018 וצילומיה נערכים באירופה ובאמריקה הדרומית.

 פרסים ומועמדויות 
שנהפרסקטגוריהמועמד(ים)תוצאהמקור2024פרס סאטורןסדרת האקשן/הרפתקאות/מתח הטובה ביותרג'ק ראייןפרס NAACP Imageשחקן המשנה הטוב ביותר בסדרת דרמהונדל פירס

 קישורים חיצוניים 




הערות שוליים

קטגוריה:סדרות דרמה המשכיות
קטגוריה:סדרות פעולה אמריקאיות
קטגוריה:סדרות מתח אמריקאיות
קטגוריה:סדרות טלוויזיה מקוריות של אמזון
קטגוריה:קהילת המודיעין האמריקאית בתרבות ובאמנות
קטגוריה:תוכניות טלוויזיה שמתרחשות בפריז
קטגוריה:תוכניות טלוויזיה שמתרחשות במוסקבה
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2018